Det som kjennetegner en pumi er de glade, livlige ørene som gir den sitt koalabjørnlignende utseende. Som de fleste andre rasene i gr. 1 er det en rase som trenger mye mosjon og ikke minst hjernetrim. Om den ikke får dette, finner den på ting for å underholde seg selv, noe som sjeldent blir veldig koselig. Den kan være mistenksom og vaktsom mot fremmede, så sosialisering fra ung alder er viktig. Det kan være mye lyd i en Pumi, men det går an å lære den når og hvor den får bjeffe.